ישיבת חידושי הרי"ם

ישיבת חידושי הרי"ם היא ישיבה של חסידות גור בתל אביב. זוהי הישיבה השנייה של חסידות גור שנפתחה בארץ ישראל, ובפתיחתה הייתה סניף של ישיבת שפת אמת בירושלים. ראש הישיבה הנוכחי הוא הרב מאיר פלקסר. הישיבה כוללת ישיבה גדולה וישיבה קטנה. היסטוריה הישיבה נוסדה בשנת תרצ"ו כסניף של ישיבת שפת אמת. הישיבה נפתחה על ידי רבי שמחה בונם אלתר, בהוראת אביו רבי אברהם מרדכי אלתר ה"אמרי אמת". ה"אמרי אמת" הורה לפתוח את הישיבה בשל שתי סיבות, ראשית, ציפייתו שהישיבה תפתח את החיים היהודיים בתל אביב, שנית, הצורך בהקמת מוסד לחסידי גור הרבים שהתגוררו בעיר, שחלקם פחד לשלוח את בניהם לירושלים עקב המאורעות. הישיבה שכנה בהתחלה בשטיבל של גור ברחוב המשביר, ב התפלל גאון רבי שאול משה זילברמן שפיקח על הבחורים. בהמשך עברו לשטיבל ברחוב התבור. בשנת ה'תרצ"ט עברה הישיבה למבנה שכור בן שלושה חדרים ברחוב פרץ 12 באזור התחנה המרכזית הישנה בדרום תל אביב, שם נבנה אחר כך בנין הישיבה ונחנך ב־ ה'תשי"ג 1953. נשיא הישיבה לאחר פטירת ה"אמרי אמת", רבי שמחה בונם אלתר, השיג שטח לישיבה בשכונת רמת החייל. הנחת אבן הפינה הייתה באלול תשכ"ג, וחנוכת הבית הייתה בסיוון תשכ"ט ובאדר תשל"א עברה הישיבה למבנה החדש. רבי שמחה בונם, דאג לצורכי הישיבה והרגיש קשר נפשי אליה. הוא נהג להיפרד מבני הישיבה קודם נסיעותיו לחוץ לארץ. סביב הישיבה נבנתה "קריית הרי"ם לוין". בב' בניסן תשל"ז, בתום השלושים לפטירתו של ה"בית ישראל", הונחה אבן הפינה לבית המדרש החדש של הישיבה. בחג השבועות ה'תשמ"ו (1986) פרצו אלמונים לישיבה, קרעו והשחיתו ספרי קודש וריססו כתובות נאצה. בשנת ה'תשע"ו נסגרה הישיבה הגבוהה. בשנת ה'תשפ"א, לאחר פרישת הפורשים מגור, נפתחה הישיבה מחדש בבני ברק בראשות הרב חיים יהושע שארר חתנו של רבי יעקב אלתר האדמו"ר מגור. כיום יש בקמפוס 2 ישיבות קטנות וכולל. בספטמבר 2020, בתקופת הגל השני של מגפת הקורונה בישראל, הוחלט לפתוח בקמפוס הישיבה מלונית קורונה. צוות הישיבה ראש הישיבה הראשון היה הרב גדליה הרץ. לצידו כיהנו כר"מים בישיבה הרב מנחם מנדל וייץ, חותנו של האדמו"ר מגור הנוכחי והרב חיים זילברשטיין. לאחר בואו של הרב גד אייזנר לארץ, נסע אליו רבי שמחה בונם לחיפה, לבקשו שיעבור לתל אביב ויכהן כמשגיח. בהמשך החל לכהן כמשגיח הרב אברהם יוסף אירנשטיין, אחד משלוחיו של הרבי הבית ישראל להדרכת אברכים בענייני הבית. על פי בקשתו של רבי שמחה בונם כיהן רבי מאיר סג"ל לנדא מדראהביטש בנשיאות הישיבה. גם כיהן כראש הישיבה, הרב יוסף הורביץ (ה'תרפ"א–ה'תשפ"ב), חסיד גור, בוגר ישיבת מיר הליטאית. בין ראשי הישיבה כיום, הרב יעקב גרנירר האדמו"ר מאשלג חזון איש, הרב יונה מנלה, וכן הרב מאיר פלקסר המכהן כראש הישיבה הקטנה. בוגרים בולטים רבי שמעון נתן נטע בידרמן, האדמו"ר מלעלוב בבני ברק. רבי ישכר דב בידרמן, האדמו"ר מלעלוב-בר-אילן. הרב איסר פרנקל. הרב אביגדור רובינשטיין, ראש ישיבת מאור ישראל ומחותנו (מספר פעמים) של האדמו"ר הנוכחי. ישראל אברהם שניידר, עורך עיתון המודיע. קישורים חיצוניים יובל לישיבה. אידישע ווארט 264. היברובוקס. (ביידיש) שרגא הר-גיל, ישיבה חסידית בצפון תל־אביב, מעריב, 3 בספטמבר 1963 ישיבת חידושי הרי"מ (תל אביב), דף שער בספרייה הלאומית הערות שוליים